**Apliecinājums par Transportlīdzekļu vadītāju apmācības īstenošanas nosacījumu bezdarba riskam pakļautām personām ievērošanu**

**Izglītības iestāde**

(nosaukums, reģistrācijas Nr.)

1. **Vispārīgie noteikumi**
2. Transportlīdzekļu vadītāju apmācības īstenošanas nosacījumi (turpmāk – Nosacījumi) nosaka kārtību, kādā īsteno transportlīdzekļu vadītāju apmācību bezdarba riskam pakļautām personām (turpmāk – Apmācība).
3. Komersants vai izglītības iestāde, kura veic bezdarba riskam pakļauto personu Apmācību (turpmāk – Izglītības iestāde), īsteno Apmācību atbilstoši šādiem normatīvajiem aktiem:
   1. Bezdarbnieku un darba meklētāju atbalsta likums;
   2. Izglītības likums;
   3. Ceļu satiksmes likums;
   4. Ministru kabineta 2011. gada 25. janvāra noteikumi Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr. 75);
   5. Ministru kabineta 2023. gada 22. augusta noteikumi Nr. 474 „ Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”;
   6. Ministru kabineta 2010. gada 13. aprīļa noteikumi Nr. 358 „Noteikumi par transportlīdzekļu vadītāju apmācību un transportlīdzekļu vadītāju apmācības programmām” (turpmāk – MK noteikumi Nr. 358);
   7. Ministru kabineta 2010. gada 2. februāra noteikumi Nr.103 „Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”;
   8. Ministru kabineta 2011. gada 6. decembra noteikumi Nr. 940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”;
   9. Ministru kabineta 2013. gada 24. septembra noteikumi Nr. 1000 „Valsts akciju sabiedrības „Ceļu satiksmes drošības direkcija” publisko maksas pakalpojumu cenrādis”;
   10. Ministru kabineta 2012. gada 14. augusta noteikumiem Nr. 557 „Noteikumi par apmācību pirmās palīdzības sniegšanā”;
   11. Ministru kabineta 2023. gada 20. jūnija noteikumi Nr. 323 „Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi”;
   12. citiem spēkā esošajiem normatīvajiem aktiem.
4. Izglītības iestādei ir saistošas visas normatīvā regulējuma izmaiņas, kas attiecas uz Apmācības īstenošanu visā Apmācības īstenošanas laikā.
5. **Apmācības īstenošanas kārtība**
6. Apmācību īsteno piešķirtā finansējuma ietvaros, pamatojoties uz bezdarba riskam pakļautajai personai (turpmāk – klients) izsniegto Apmācības kuponu (turpmāk – Kupons).
7. Izglītības iestāde Apmācības grupas plānošanu nodrošina Nodarbinātības valsts aģentūras (turpmāk – Aģentūra) CV un vakanču portālā <https://cvvp.nva.gov.lv> (turpmāk – CV un vakanču portāls). Ar apmācības procesa saistīto dokumentu, t.sk., apliecinājuma par transportlīdzekļa vai traktortehnikas vadītāja apmācības programmas īstenošanu grupai (turpmāk – Apliecinājums), rīkojumu, apmeklējumu uzskaites kopsavilkumu, rēķinu, klientu apmācību kavējumu un attaisnojošo dokumentu, informācijas par apmācību rezultātiem iesniegšana notiek, šos dokumentus pievienojot CV un vakanču portālā. Pievienojot dokumentus, to failu nosaukumus veidot atbilstoši tā saturam. Par dokumentu pievienošanu CV un vakanču portālā Izglītības iestāde informē Aģentūru.
8. Izglītības iestāde pirms klienta pievienošanas dalībai CV un vakanču portālā reģistrētajā mācību grupā, nodrošina vienlīdzīgu un nediskriminējošu attieksmi pret katru klientu, izvērtē klienta piemērotību izglītības programmas apguvei un nodrošina, ka Apmācībā iesaista klientus, kuru iepriekš iegūtās prasmes un pieredze atbilst normatīvajos aktos noteiktajam (tai skaitā informē katru klientu par normatīvajos aktos noteiktajiem apstākļiem, kādos valsts akciju sabiedrība "Ceļu satiksmes drošības direkcija" (turpmāk – CSDD) nereģistrē personas mācību grupā, pārliecinās, vai klientam būs nepieciešams apgūt 35 mācību stundas sagatavošanai sākotnējo profesionālās kvalifikācijas eksāmenu kārtošanai vai 35 mācību stundu periodisko apmācību, un pārliecinās, vai klientam būs nepieciešams apgūt pirmās palīdzības sniegšanas kursu un iziet veselības pārbaudi). Piemērotības izvērtēšanu veic Izglītības iestādē noteiktajā kārtībā, nodrošinot visās īstenošanas vietās izvērtēšanas rezultātu pieejamību Aģentūras un citu institūciju pārstāvjiem, kuriem ir tiesības veikt pārbaudes par Aģentūras organizēto pasākumu īstenošanu. Ja izglītības iestāde klienta pieteikumu dalībai mācību grupā neapstrādā trīs darba dienu laikā, klienta kupons tiek anulēts. Dati par neapstrādāto klienta pieteikumu līdz mācību sākuma datumam vai mācību grupas anulēšanai tiek attēloti mācību grupas vietnē.
9. Klients līdz Kuponā noteiktajam datumam:
   1. autentificējoties CV un vakanču portālā, piesakās dalībai CV un vakanču portālā reģistrētajā mācību grupā vai
   2. izvēlas Izglītības iestādi no Aģentūras piedāvātā izglītības piedāvājuma saraksta, kas publicēts Aģentūras mājaslapā [*www.nva.gov.lv*](http://www.nva.gov.lv)*.*
10. Aģentūrai ir tiesības anulēt Kuponu šādos gadījumos:
    1. Izglītības iestāde atzinusi klientu par nepiemērotu izvēlētās izglītības programmas apguvei;
    2. klients līdz Kupona derīguma termiņa beigām nav vienojies ar Izglītības iestādi par apmācību programmas apguvi;
    3. klients atsakās no dalības Apmācībā līdz dalības uzsākšanai;
    4. Izglītības iestāde nav uzsākusi Apmācības īstenošanu viena mēneša laikā no Kupona apstiprināšanas datuma;
    5. Izglītības iestāde līdz Apliecinājuma par Apmācības uzsākšanu parakstīšanai rakstveidā atteikusies no Apmācības īstenošanas;
    6. klients līdz dalības uzsākšanai zaudē tiesības iesaistīties Apmācībā.
11. Izglītības iestāde uzsāk Apmācību viena mēneša laikā no Kupona apstiprināšanas dienas. Apmācību īsteno grupā, kurā reģistrēto personu skaits atbilst MK noteikumu Nr. 358 50. punktā noteiktajam, ievērojot, ka:
    1. Izglītības iestāde mācību sākuma datumu var pārcelt vienu reizi, nodrošinot, ka klientam netiek pārsniegts viena mēneša termiņš no tā pievienošanas vai apstiprināšanas mācību grupā;
    2. Izglītības iestāde CV un vakanču portālā reģistrētai mācību grupai neierobežoti var pārcelt mācību sākuma datumu, ja grupā nav apstiprināto dalībnieku.
    3. Dati par izglītības iestādes vai Aģentūras noraidīto klienta dalību mācību grupā līdz mācību sākuma datumam vai mācību grupas anulēšanai tiek attēloti mācību grupas vietnē.
12. Izglītības iestāde ne agrāk kā trīs darba dienas pirms Apmācības uzsākšanas, bet ne vēlāk kā Apmācības uzsākšanas dienā, CV un vakanču portālā grupas vietnē pievieno iepriekš Aģentūrā saskaņotu, ar drošu elektronisko parakstu parakstītu Apliecinājumu. Apliecinājumu iesniedz kopā ar mācību stundu (nodarbību) sarakstu/īstenošanas plānu visam mācību periodam (tai skaitā par pirmās palīdzības sniegšanas kursa nodarbībām un par periodiskās apmācības nodarbībām), nosakot, ka visiem mācību grupā iesaistītajiem klientiem apmācības perioda pēdējās divās kalendārajās darba dienās, tiek nodrošināta Nosacījumu 27.punktā minētā braukšanas eksāmena kārtošana izglītības iestādē. Mācību stundu (nodarbību) sarakstā iekļaujama informācija:
    1. klātienē apgūstāmo teorētisko priekšmetu mācību stundu (nodarbību) sarakstu, kas izgūts no CSDD sistēmas;
    2. neklātienē apgūstamo teorētisko priekšmetu mācību stundu (nodarbību) sarakstu, par nodarbībām, kuru nodrošināšanai izmanto ar CSDD saskaņotu attālinātās apmācības platformu, izmantojot informācijas un komunikācijas tehnoloģiju rīkus (turpmāk – e-vide);
    3. braukšanas apmācības mācību stundu (nodarbību) sarakstu, kurā norādīts instruktora vārds un uzvārds, kontakttālrunis, transportlīdzekļa, ar kuru tiks nodrošināta braukšanas apmācība, reģistrācijas numurs un precīza braukšanas apmācības uzsākšanas adrese. Mācību stundu (nodarbību) sarakstu par braukšanas mācību stundām un vadīšanas eksāmenu Izglītības iestādē gatavo atsevišķi par katru Apmācībā iesaistīto klientu.
13. Gadījumā, ja Apliecinājumā nepieciešams veikt grozījumus, Izglītības iestāde trīs darba dienu laikā CV un vakanču portālā grupas vietnē pievieno ar drošu elektronisko parakstu parakstītu iesniegumu par izmaiņām Apliecinājumā.
14. Ja Izglītības iestāde objektīvu apstākļu dēļ nevar uzsākt Apmācību noteiktajā termiņā, tā rakstveidā informē Aģentūru un klientus ne vēlāk kā trīs darba dienas pirms plānotās Apmācības uzsākšanas, norādot objektīvo apstākļu iemeslus, kuru dēļ Apmācību nevar uzsākt.
15. Ja klients atsakās no dalības Apmācībā, Aģentūra vienas darba dienas laikā, bet ne vēlāk kā Apmācības uzsākšanas dienā, par to informē Izglītības iestādi.
16. Izglītības iestāde pirms Apmācības uzsākšanas slēdz līgumu ar klientu atbilstoši MK noteikumu Nr. 358 36 .punktā noteiktajam.
17. Ja Apmācībā iesaista personu ar invaliditāti, Apmācības laikā Izglītības iestāde nodrošina atbilstošus vides, materiāltehniskās bāzes, izdales materiālu un darba rīku pielāgojumus, t.sk., ērtu piekļūšanu Apmācības vietai. Ja Apmācībā iesaista personu ar dzirdes invaliditāti, Izglītības iestādei jānodrošina iespēja Aģentūras finansētam surdotulkam Apmācības vietā sniegt surdotulka pakalpojumus.
18. Izglītības iestāde pēc nepieciešamības nodrošina klientiem 35 mācību stundas, lai sagatavotos sākotnējo profesionālās kvalifikācijas eksāmenu kārtošanai, vai 35 mācību stundu periodisko apmācību:
    1. transportlīdzekļu vadītājiem, kuri D1, D1E, D, DE kategoriju kvalifikāciju ieguva no 2008. gada 10. septembra vai C1, C1E, C, CE kategorijas kvalifikāciju no 2009. gada 10. septembra un iepriekš nav ieguvuši  profesionālā vadītāja kvalifikāciju, papildus MK noteikumos Nr. 358 noteiktajam konkrētās kategorijas iegūšanas minimālajam mācību stundu skaitam nodrošina 35 mācību stundu sagatavošanu sākotnējo profesionālās kvalifikācijas eksāmenu kārtošanai;
    2. transportlīdzekļu vadītājiem, kuri D1, D1E, D, DE kategoriju kvalifikāciju ieguva no 2008. gada 10. septembra vai C1, C1E, C, CE kategorijas kvalifikāciju no 2009. gada 10. septembra un iepriekš ir ieguvuši  profesionālā vadītāja kvalifikāciju, vai transportlīdzekļu vadītājiem, kuri D1, D1E, D, DE kategoriju kvalifikāciju ieguva līdz 2008. gada 10. septembrim vai C1, C1E, C, CE kategorijas kvalifikāciju līdz 2009. gada 10. septembrim, gadījumā, ja līdz klienta transportlīdzekļa vadītāja apliecības ar ierakstu par profesionālajām zināšanām (kods 95) derīguma termiņa beigām ir palikuši ne vairāk kā 90 dienas, skaitot no Apmācības beigu datuma papildus MK noteikumos Nr. 358 noteiktajam konkrētās kategorijas iegūšanas minimālajam mācību stundu skaitam nodrošina 35 mācību stundu periodisko apmācību.
19. 10 darba dienu laikā no Apmācības uzsākšanas, Izglītības iestāde pēc nepieciešamības nodrošina klientiem veselības pārbaudi, atbilstoši Latvijas Republikā spēkā esošajiem normatīvajiem aktiem.
20. Izglītības iestāde pēc nepieciešamības nodrošina klientiem pirmās palīdzības sniegšanas kursu 15 mācību stundu apjomā, atbilstoši Latvijas Republikā spēkā esošajiem normatīvajiem aktiem. Atkārtoti pirmās palīdzības sniegšanas kursā ieskaita klientus, kuriem līdz iepriekš iegūtās apliecības par pirmās palīdzības apmācības kursa apgūšanu derīguma termiņa beigām ir palikušas ne vairāk kā 90 dienas, skaitot no Apmācības beigu datuma.
21. Izglītības iestāde Apmācības uzsākšanas dienā izsniedz klientam Apmācības īstenošanas plānu un mācību stundu (nodarbību) sarakstu visam Apmācības periodam, veic klienta identitātes pārbaudi, pārliecinoties, ka Apmācībā piedalās Apliecinājumā minētās personas.
22. Apmācību nodrošina Izglītības iestādes tehniskajā piedāvājumā noteiktajās īstenošanas vietās vai e-vidē, nodrošinot klientam drošus un veselībai nekaitīgus mācību apstākļus, katram klientam strukturētu izdales un mācību materiālu valsts valodā. Izdales un mācību materiāli pēc Apmācības pabeigšanas paliek klientam. Apmācības laikā Izglītības iestāde nodrošina materiāltehnisko bāzi un individuālos darba rīkus atbilstoši izglītojamo skaitam mācību grupā un Apmācības īstenošanas plānam un mācību stundu (nodarbību) sarakstam. Ja teorētiskā apmācība tiek īstenota izmantojot e-vidi, Izglītības iestāde katram klientam nodrošina piekļuvi izglītojamā profilam, transportlīdzekļa vadītāja kategorijas apmācību satura apguvei tiešsaistē.
23. Apmācību īsteno valsts valodā laikā no plkst. 7.00 līdz plkst. 22.00 vismaz sešas mācību stundas nedēļā (nepārsniedzot astoņas mācību stundas dienā), ieskaitot brīvdienas (viena mācību stunda ir 45 minūtes). Pēc teorētisko priekšmetu apguves turpinot praktiskās braukšanas nodarbības, tās īsteno vismaz četras mācību stundas nedēļā. Apmācību veidus atļauts kombinēt vienas dienas ietvaros, ievērojot, ka:
    1. teorētisko priekšmetu stundu skaits vienai personai ir ne vairāk kā piecas mācību stundas dienā. Teorētisko priekšmetu apmācībai var izmantot ar CSDD saskaņotu attālinātās apmācības platformu, izmantojot e-vidi. Apmācības ilgums e-vidē nedrīkst būt mazāks par apmācības ilgumu klātienē. Pēc katras apgūtās tēmas (moduļa) jābūt zināšanu pārbaudei, kuras laiks netiek ieskaitīts kopējā apmācības laikā. Apmācības laikā jābūt pieejamai pasniedzēja konsultācijai klātienē. Izglītības iestādes klienti teorētisko apmācību var veikt e-vidē MK noteikumu Nr.358 minētajās apmācības programmās;
    2. braukšanas apmācības stundu skaits vienai personai ir ne vairāk kā divas mācību stundas dienā;
    3. periodiskās apmācības un Apmācības sagatavošanai sākotnējo profesionālās kvalifikācijas eksāmenu kārtošanai mācību stundu skaits vienai personai ir ne vairāk kā septiņas mācību stundas dienā;
    4. pirmās palīdzības sniegšanas kursu atļauts organizēt, nosakot ne vairāk kā astoņas mācību stundas dienā.
24. Ja braukšanas apmācību nenodrošina administratīvajā teritorijā, kurā tiek organizēta teorētisko priekšmetu apmācība, Izglītības iestāde nodrošina klientu nokļūšanu braukšanas apmācības īstenošanas vietā.
25. Izglītības iestāde nodrošina normatīvo aktu prasībām atbilstošas kvalifikācijas pasniedzējus un braukšanas apmācības instruktorus.
26. Apmācības laikā Izglītības iestāde:
    1. uztur aktuālo informāciju par Apmācības norisi:
       1. vismaz vienu darba dienu pirms izmaiņām mācību stundu (nodarbību) sarakstā, t.sk., par izmaiņām Apmācības īstenošanas adresē un braukšanas apmācības mācību stundu (nodarbību) sarakstā, informē klientu un izmaiņas ievieto CV vakanču portālā. Ja izmaiņas skar vairāk kā vienu mācību dienu, vismaz vienu darba dienu pirms izmaiņām Izglītības iestāde CV un vakanču portālā grupas vietnē pievieno CSDD aktualizēto mācību stundu (nodarbību) sarakstu vai saskaņošanai iesniedz ar drošu elektronisko parakstu parakstītu Iesniegumu par izmaiņām Apliecinājumā, tajā norādot par izmaiņām Apmācības īstenošanas adresē;
       2. atzīmē teorētisko priekšmetu mācību stundas (nodarbības), tēmas un klientu apmeklējumu CSDD elektroniskajā mācību grupas žurnālā, par apmeklējumiem, kas nav  
          reģistrējami CSDD elektroniskajā žurnālā un par pirmās palīdzības sniegšanas kursu atsevišķā žurnālā.  Žurnālā nepārprotami atzīmē tos klientus, kuri piedalās konkrētajā mācību stundā (nodarbībā). Klientu apmeklējumu atzīmē mācību grupas žurnālā ne vēlāk kā 20 minūtes pēc mācību stundas (nodarbības) sākuma, īstenojot Apmācību klātienē. Izglītības iestāde un pasniedzējs ir atbildīgi par mācību grupas žurnālā atzīmētās un reģistrā ievietotās informācijas atbilstību patiesībai.  Izglītības iestāde nodrošina, ka klienti ne vēlāk kā 20 minūtes pēc katras teorētisko priekšmetu mācību stundas (nodarbības) sākuma parakstās parakstu lapā par katras mācību stundas (nodarbības) faktisko apmeklējumu, izņemot Izglītības iestādes organizētajā teorētiskā eksāmena norises dienā, kad parakstās pēc eksāmena pabeigšanas. Katras braukšanas apmācību stundas (nodarbības) un vadīšanas eksāmenu Izglītības iestādē - instruktors ievada CSDD reģistrā 20 minūšu laikā no nodarbības uzsākšanas;
       3. Ja izmaiņas izglītības programmas mācību stundu (nodarbību) sarakstā objektīvu apstākļu dēļ nevarēja paredzēt, Izglītības iestāde par izmaiņām izglītības programmas mācību stundu (nodarbību) sarakstā nekavējoties, bet ne vēlāk kā līdz mācību nodarbību sākumam, informē Aģentūru un klientus;
       4. izglītības iestāde CV un vakanču portālā pievieno ekrānšāviņu (*printscreen*) no CSDD sistēmas par katras tēmas (moduļa) apguvi e-vidē. Ja klients tēmas (moduļa) apmācību ir veicis, bet nav nokārtojis pārbaudījumu, Izglītības iestāde nodarbību atzīmē kā neapmeklētu.
    2. regulāri veic kvalitātes uzraudzību un kontroli visās Apmācības īstenošanas vietās;
    3. informē Aģentūru, ja klients Apmācību kavē trīs Apmācību dienas pēc kārtas;
    4. ar rīkojumu atskaita klientu no izglītojamo skaita ar darba dienu, kad iestājies (vai Izglītības iestādei kļuvis zināms) viens no šādiem nosacījumiem (atskaitīšanas dienu ieskaita faktiskajā Apmācības periodā):
       1. saņemts klienta iesniegums par Apmācības pārtraukšanu;
       2. klients kavējis 10 procentus no kopējā mācību stundu skaita;
       3. Aģentūra konstatējusi, ka pirms iesaistes Apmācībā klients neatbilda normatīvajos aktos noteiktajiem nosacījumiem dalībai Apmācībā;
       4. klients nav pielaists pie šo Nosacījumu 27. punktā minēto eksāmenu kārtošanas;
       5. klients Apmācības laikā atkārtoti pārkāpis Izglītības iestādes iekšējās kārtības noteikumus;
       6. klients zaudē atbilstību nosacījumiem, kas ļauj iegūt transportlīdzekļa vadītāja apliecību.
27. Izglītības iestāde rīkojumu par klienta atskaitīšanu no izglītojamo skaita trīs darba dienu laikā pievieno CV un vakanču portālā, norādot atskaitīšanas iemeslu. Rīkojumā iekļauj informāciju par klientu, norādot vārdu, uzvārdu, personas kodu. Rīkojumam pievieno ekrānšāviņu (*printscreen*) no CSDD datu bāzes par atskaitītā klienta notikušajām braukšanas apmācībām (ja ir notikusi braukšanas apmācība) un par katras tēmas (moduļa) apguvi e-vidē un nodarbību apmeklētības parakstu lapas kopiju par notikušajām teorijas nodarbībām.
28. Izglītības iestāde, saņemot attiecīgu informāciju no Aģentūras, klientam, kurš Apmācību laikā ir zaudējis atbilstību mērķa grupas kritērijiem, nodrošina iespēju pabeigt Apmācību.
29. Izglītības iestāde pēc šo Nosacījumu 21. punktā minēto Apmācības veidu pabeigšanas, klientam organizē teorētiskos un braukšanas eksāmenus Izglītības iestādē, atbilstoši Latvijas Republikā spēkā esošajiem normatīvajiem aktiem, dodot iespēju kā novērotājiem tajos piedalīties Aģentūras, Labklājības ministrijas un CSDD pārstāvjiem. Braukšanas eksāmena kārtošana Izglītības iestādē nodrošināma visiem mācību grupā iesaistītajiem klientiem Apmācības perioda pēdējās divās kalendārajās darba dienās.
30. Izglītības iestāde, beidzoties teorētiskajai apmācībai, un ne vēlāk kā pēdējā Apmācības dienā klientu, kurš apguvis izglītības programmu un sekmīgi nokārtojis šo Nosacījumu 27. punktā minētos eksāmenus, piesaka teorētiskā kvalifikācijas eksāmena kārtošanai CSDD septiņu darba dienu laikā pēc Apmācības pabeigšanas Izglītības iestādē un informē klientu par teorētiskā kvalifikācijas eksāmena kārtošanas datumu CSDD. Tiklīdz klients nokārtojis teorētisko kvalifikācijas eksāmenu CSDD, Izglītības iestāde viņu piesaka braukšanas kvalifikācija eksāmena kārtošanai CSDD un informē klientu par braukšanas kvalifikācija eksāmena kārtošanas datumu CSDD.
31. Izglītības iestāde 90 (deviņdesmit) dienu laikā pēc Apliecinājumā norādītā Apmācības beigu datuma nodrošina katram klientam iespēju vienu reizi kārtot transportlīdzekļa vadītāja kvalifikācijas eksāmenu CSDD atbilstoši normatīvo aktu nosacījumiem, kā arī nodrošina transportlīdzekļa vadītāja apliecības saņemšanu. Izglītības iestāde nodrošina tādu kvalifikācijas eksāmenu kārtošanu, lai to nokārtošanas gadījumā, transportlīdzekļa vadītāja apliecībā tiktu iekļauts kods (kods 95), kas apliecina, ka transportlīdzekļa vadītājs ir izpildījis profesionālā vadītāja kvalifikācijas prasības.
32. Klients, kurš Apliecinājumā norādītajā apmācību termiņā nav apmeklējis visas mācību stundas, Izglītības iestādē iesniedz rakstveida iesniegumu par iespēju nodrošināt viņam kavēto stundu apmeklējumu un kārtot šo Nosacījumu 27. punktā minētos eksāmenus un pievieno kavējumus attaisnojoša dokumenta kopiju (ja attiecināms). Izglītības iestāde nodrošina iespēju klientam apmeklēt kavētās mācību stundas un kārtot šo Nosacījumu 27. punktā minētos eksāmenus. Šajā punktā minētā notikuma iestāšanās gadījumā radušos izdevumus sedz Izglītības iestāde, kā arī nodrošina Nosacījumu 29. punktā noteikto.
33. Klientam, kurš ievērojot visas Apmācībā ietvertās prasības, nav nokārtojis šo Nosacījumu 27. punktā minētos eksāmenus, Izglītības iestāde ne vēlāk kā viena mēneša laikā, skaitot no Apliecinājumā norādītā Apmācības beigu datuma, nodrošina iespēju klientam par viņa līdzekļiem atkārtoti kārtot šo Nosacījumu 27. punktā minētos eksāmenus. Ja nepieciešams, klients samaksā par papildu apmācību.
34. Klients, kurš nav ieradies uz šo Nosacījumu 27. punktā minētajiem eksāmeniem, iesniedz Izglītības iestādē iesniegumu par iespēju nodrošināt viņam kārtot šo Nosacījumu   
    27. punktā minētos eksāmenus un pievieno kavējumus attaisnojošu dokumenta kopiju (ja attiecināms). Šajā punktā minētā notikuma iestāšanās gadījumā radušos izdevumus sedz Izglītības iestāde.
35. Ja klients ir pabeidzis Apmācību, bet nav nokārtojis šo Nosacījumu 27. punktā minētos eksāmenus vai atsakās to darīt, apliecinot to rakstiski, Izglītības iestāde izsniedz klientam sekmju izziņu − dokumentu par attiecīgās izglītības programmas daļēju apguvi, nenodrošinot kvalifikācijas eksāmena kārtošanu.
36. Izglītības iestāde nav tiesīga Nosacījumu izpildi nodot citai juridiskai vai fiziskai personai, veidot apvienotas mācību grupas sadarbībā ar citām Izglītības iestādēm Apmācības īstenošanai.
37. Izglītības iestāde ir tiesīga organizēt izglītības programmu un mācību priekšmetu apvienošanu dažādām mācību grupām tikai MK noteikumu Nr. 358 minētajos gadījumos.
38. Aģentūra nekavējoties informē Izglītības iestādi par izmaiņām, kuru dēļ Apmācībā iesaistītais klients zaudējis tiesības piedalīties Apmācībā.
39. Aģentūra veic pārbaudes Izglītības iestādē, to rezultātus atspoguļojot pārbaudes aktā. Pārbaudes akta papīra dokumenta formā vienu eksemplāru izsniedz klātienē Izglītības iestādes pilnvarotai personai. Ja pārbaudē nepiedalās Izglītības iestādes pilnvarotā persona, pārbaudes aktu nosūta Izglītības iestādei pēc pārbaudes veikšanas. Ja pārbaudes laikā konstatēti pārkāpumi, Aģentūra pārbaudes aktā noteiktajā termiņā uzdod Izglītības iestādei sniegt skaidrojumu un/vai novērst pārkāpumus. Ja nepieciešamas papildus ziņas, Aģentūra nosūta Izglītības iestādei pieprasījumu iesniegt papildu paskaidrojumus un visa veida dokumentu apliecinātas kopijas, kā arī, ja nepieciešams, pieprasa uzrādīt dokumentu oriģinālus un citu informāciju.
40. Izglītības iestāde nodrošina visās Apmācības īstenošanas vietās ar Apmācības īstenošanu saistīto dokumentu esamību un Izglītības iestādes pārstāvju, t.sk., pasniedzēju un braukšanas apmācības instruktoru piedalīšanos pārbaudēs, uzrādot Aģentūras un citu institūciju pārstāvjiem, kuriem ir tiesības veikt Aģentūras īstenoto pasākumu un Eiropas Savienības struktūrfondu finansēto projektu pārbaudes, šādus dokumentus:
    1. izglītības programmas mācību stundu (nodarbību) sarakstu un Apmācības īstenošanas plānu visam Apmācības īstenošanas periodam;
    2. nodarbību uzskaites žurnālu, kurā norādītas teorētisko priekšmetu mācību stundas, ekrānšāviņu (*printscreen*), kurā atspoguļotas braukšanas mācību stundas, un katras tēmas (moduļa) apguvi e-vidē, un teorijas nodarbību apmeklētības parakstu lapas;
    3. pasniedzēju un braukšanas apmācības instruktoru sarakstu atbilstoši Apmācības īstenošanas plānam, kā arī pasniedzēju un braukšanas apmācības instruktoru kvalifikāciju apliecinošu dokumentu kopijas;
    4. rīkojumus vai to kopijas par klientu atskaitīšanu no izglītojamo skaita;
    5. dokumentu vai to kopiju, kas apliecina Nosacījumu 27. punktā noteiktā izpildi, norādot klienta vārdu, uzvārdu un informāciju par iegūto zināšanu Izglītības iestādē apliecinošu dokumentu (Apliecības vai sekmju izziņas) izsniegšanu;
    6. dokumentu vai tā kopiju, kas apliecina Nosacījumu 29. punktā noteiktā izpildi, norādot klienta vārdu, uzvārdu, transportlīdzekļa vadītāja kvalifikācijas eksāmena rezultātu, nokārtošanas gadījumā norādot iegūto transportlīdzekļa vadītāja kategoriju un transportlīdzekļa vadītāja apliecības izsniegšanas datumu.
41. Izglītības iestāde nodrošina plakātu izvietošanu, ievērojot vizuālās identitātes prasības saskaņā ar Eiropas Parlamenta un Padomes 2021. gada 12. februāra Regulas (ES) 2021/241 34. pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu.
42. Ja Apmācība tiek finansēta Eiropas Savienības Atveseļošanas un noturības mehānisma ietvaros, Izglītības iestāde nodrošina, ka ar Apmācības īstenošanu saistītajos dokumentos un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Savienības Atveseļošanas un noturības mehānisma vizuālo identitāti un atsauce: Eiropas Savienības Atveseļošanas fonda projekts ”Prasmju pilnveide pieaugušajiem” Nr.3.1.2.5.i.0/1/23/I/CFLA/001.
43. Izglītības iestāde nodrošina, ka ar Apmācības īstenošanu saistītā dokumentācijatiek uzglabāta

līdz 2031. gada 31. decembrim, ja Apmācība īstenota ar Eiropas Savienības Atveseļošanas un noturības mehānisma finansējumu.

1. Apmācības izmaksas, izmaksas par mācību izdales materiāliem, pirmās palīdzības kursu, veselības pārbaudi un visiem izdevumiem, kas saistīti ar transportlīdzekļa vadītāja kvalifikācijas eksāmenu kārtošanu un transportlīdzekļa vadītāja apliecības saņemšanu, pievienotās vērtības nodoklis, ar ko apliekama mācību maksa, kā arī citi izdevumi, kas rodas Izglītības iestādei Apmācības īstenošanas laikā, ir iekļauti Kupona vērtībā.
2. **Norēķinu kārtība**
3. Apmācību finansē no Eiropas Savienības Atveseļošanas un noturības mehānisma un valsts budžeta līdzfinansējuma.
4. Mācību maksa par klientu Apmācību ir apliekama ar pievienotās vērtības nodokli.
5. Mācību maksas izmaksas aprēķina un izmaksā par klientiem, kuri 90 (deviņdesmit) dienu laikā, skaitot no Apliecinājumā norādītā Apmācības beigu datuma, sekmīgi nokārtoja kvalifikācijas eksāmenus CSDD un saņēma attiecīgās kategorijas transportlīdzekļa vadītāja apliecību.
6. Izglītības iestāde iesniedz strukturētus elektroniskus rēķinus (.xml formātā) (turpmāk – rēķins), ievietojot tos CV un vakanču portālā vai iesūtot Aģentūras e-adresē EINVOICE@90001634668.
7. Pēc Apliecinājuma saskaņošanas Izglītības iestāde piecu darba dienu laikā CV un vakanču portālā vai Aģentūras e-adresē EINVOICE@90001634668 var iesniegt avansa rēķinu 20 procentu apmērā no Apliecinājumā noteiktās mācību maksas. Izglītības iestāde var neiesniegt avansa rēķinu, un visus Apmācības izdevumus iekļaut gala rēķinā. Aģentūrai ir tiesības apturēt avansa izmaksu Izglītības iestādei, ja Aģentūra konstatē riskus, kas ietekmē apmācības rezultātus un norēķinu kārtību.
8. Aģentūra pēc avansa rēķina saņemšanas 30 kalendāra dienu laikā veic rēķina apmaksu.
9. Mācību maksas rēķinos Izglītības iestāde papildus obligāti noteiktajiem rekvizītiem norāda šādu informāciju:
   1. Aģentūras norēķinu rekvizīti (t.sk., projekta konta numurs);
   2. Izglītības iestādes norēķinu rekvizīti;
   3. Projekta nosaukums un numurs;
   4. Kupona numurs un klienta vārds un uzvārds (rēķinā ir jābūt norādītiem visu klientu vārdiem un uzvārdiem, kuri ir norādīti Apliecinājumā/Iesniegumā, t.i. arī tie, par kuriem netiek maksāts);
   5. Apliecinājuma numurs;
   6. Iesnieguma numurs un datums (ja tāds ir izveidots). Jānorāda visi izveidotie Iesniegumi;
   7. Apmācības periods;
   8. Izglītības programmas nosaukums, numurs un stundu skaits;
   9. Apmācības īstenošanas vietas adrese;
   10. Rēķina apmaksas termiņš;
   11. Apmācības uzsākušo personu skaits;
   12. Sekmīgi nokārtojošo kvalifikācijas eksāmenus CSDD un saņēmušo attiecīgās kategorijas transportlīdzekļa vadītāja apliecību personu skaits;
   13. Kupona vērtība;
   14. Norāde par maksājumu – „mācību maksa” (avansa maksājums vai gala maksājums);
   15. Avansa rēķinā norāda avansa apmēru procentos no Apmācības īstenošanas izmaksu summas;
   16. Mācību maksas gala rēķinā norāda pilnu Apmācības īstenošanas izmaksu summu, samaksātā avansa summu un summu apmaksai;
   17. Mācību maksas gala rēķinā norāda rīkojuma par Apmācības pabeigšanu un attiecīgās kategorijas transportlīdzekļa vadītāja apliecību saņēmušajiem numuru un datumu, uz kuru tas attiecas.
10. Ja rēķinā nav iespējams iekļaut visu 49.punktā uzskaitīto informāciju, tad rēķinam pievieno atsevišķi sagatavotu pielikumu, tajā uzskaitot visu nepieciešamo informāciju. Rēķina pielikumu pievieno CV un vakanču portālā.
11. Izglītības iestāde trīs darba dienu laikā pēc kalendārā mēneša beigām (vai citā termiņā pēc Aģentūras filiāles pieprasījuma) CV un vakanču portālā ievieto:
    1. nodarbību apmeklējumu uzskaites sarakstu, norādot Apliecinājuma Nr., periodu par kādu iesniegts apmeklējumu saraksts, klienta vārdu uzvārdu u.c. informāciju;
    2. attaisnojošu iemeslu apstiprinošus dokumentus par konkrēto kavējumu periodu, ja tādi ir.
12. Izglītības iestāde pēdējā Apmācības mēneša nodarbību apmeklējumu uzskaites sarakstu CV un vakanču portālā ievieto trīs darba dienu laikā no Apmācību beigu datuma.
13. Izglītības iestāde ne vēlāk kā trīs darba dienu laikā pēc Apmācības pabeigšanas Izglītības iestādē, CV un vakanču portālā pievieno ekrānšāviņu (*printscreen*) no CSDD sistēmas, par notikušajām braukšanas nodarbībām un par katras tēmas (moduļa) apguvi e-vidē un nodarbību apmeklētības parakstu lapas kopiju par notikušajām teorijas nodarbībām.
14. Izglītības iestāde trīs darba dienu laikā pēc kvalifikācijas eksāmenu norises CSDD, kopā ar mācību maksas gala rēķinu, CV un vakanču portālā ievieto, ar drošu elektronisko parakstu parakstītu, rīkojumu par Apmācības pabeigušajiem klientiem. Rīkojumā norāda informāciju:
    1. klienta vārdu, uzvārdu, personas kodu, CSDD izdotās vadītāja apliecības datumu;
    2. klienta vārdu, uzvārdu, personas kodu, kuri pēc Apmācības pabeigšanas ir kārtojuši, bet nav nokārtojuši kvalifikācijas eksāmenu CSDD un ir ieguvuši sekmju izziņu;
    3. klienta vārdu, uzvārdu, personas kodu, kuri nav ieradušies uz kvalifikācijas eksāmenu CSDD un ir ieguvuši sekmju izziņu.
15. Par klientiem, kuri nav ieradušies uz atkārtotiem kvalifikācijas eksāmeniem CSDD 90 (deviņdesmit) dienu laikā, skaitot no Apliecinājumā norādītā Apmācības beigu datuma, Izglītības iestāde iesniedz atsevišķu rīkojumu, tajā norādot klienta vārdu, uzvārdu, personas kodu.
16. Ja mācību maksa par apmācības pabeigušiem un transportlīdzekļa vadītāja apliecību ieguvušiem klientiem ir mazāka par izmaksāto avansa summu, Izglītības iestāde trīs darba dienu laikā Aģentūrā iesniedz kredītrēķinu un piecu darba dienu laikā atmaksājamo avansa summu pārskaita Apliecinājumā norādītajā Aģentūras norēķinu kontā.
17. Ja Izglītības iestāde visus klientus ar rīkojumu atskaitījusi no izglītojamo skaita, Izglītības iestāde trīs darba dienu laikā Aģentūrā iesniedz kredītrēķinu, un atmaksājamo avansa summu pārskaita Apliecinājumā norādītajā Aģentūras norēķinu kontā piecu darba dienu laikā.
18. Mācību maksas gala rēķinā, t.sk., kopā ar Nosacījumu 49. punktā minēto informāciju, tiek iekļauta informācija:
    1. Mācību maksas gala rēķinā iekļauj mācību maksu (100 procentu apmērā) tikai par tiem klientiem, kuri 90 (deviņdesmit) dienu laikā, skaitot no Apliecinājumā norādītā Apmācības beigu datuma, sekmīgi nokārtoja kvalifikācijas eksāmenus CSDD un saņēma attiecīgās kategorijas transportlīdzekļa vadītāja apliecību. Mācību maksas gala rēķinā neiekļauj mācību maksu un Aģentūra neveic mācību maksas apmaksu par klientiem, kuri mācības nav pabeiguši (atskaitīti) un par klientiem, kuri nav nokārtojuši kvalifikācijas eksāmenus CSDD. Par klientiem, kuri mācības nav pabeiguši (atskaitīti) un par klientiem, kuri nesekmīgi nokārtojuši kvalifikācijas eksāmenus CSDD, gala rēķinā norāda summu nulle EUR. 30 kalendāro dienu laikā pēc mācību maksas gala rēķina saņemšanas Aģentūra veic galīgo norēķinu;
    2. Ja kvalifikācijas eksāmeni CSDD nodrošināti atbilstoši šo nosacījumu 30., 31. vai 32. punktā noteiktajam un, ja klients sekmīgi nokārtojis kvalifikācijas eksāmenus CSDD un saņēmis attiecīgās kategorijas transportlīdzekļa vadītāja apliecību, izglītības iestāde trīs darba dienu laikā papildus iesniedz rīkojumu vai tā kopiju par Apmācības pabeigšanu un profesionālas kvalifikācijas apliecību saņēmušajiem un mācību maksas gala rēķinu, kuros iekļauj informāciju tikai par klientu, kurš kārtojis kvalifikācijas eksāmenus CSDD un saņēmis attiecīgās kategorijas transportlīdzekļa vadītāja apliecību. Šajā punktā minētā noteikuma iestāšanās gadījumā, mācību maksas papildus gala rēķinu jāiesniedz ne vēlāk kā trīs darba dienu laikā pēc kvalifikācijas eksāmena nokārtošanas, ievērojot, ka tas notiek 90 (deviņdesmit) dienu laikā no Apliecinājumā norādītā Apmācības beigu datuma.
19. Aģentūra veic norēķinu 30 kalendāro dienu laikā pēc rēķina saņemšanas.
20. Izglītības iestādei ir pienākums ne vēlāk kā piecu darba dienu laikā no Aģentūras pieprasījuma saņemšanas brīža veikt avansa maksājuma atmaksu, ja Izglītības iestāde nepilda Nosacījumos noteikto.
21. Izglītības iestādei ir aizliegts noteikt klientam papildu maksu par dalību Apmācībā vai jebkādas citas finansiāla rakstura saistības.
22. Izglītības iestāde nodrošina, ka Apmācības īstenošanā ir novērsts dubultā finansējuma risks:
    1. Apmācība netiek finansēta vai līdzfinansēta no citiem Eiropas Savienības finanšu avotiem, kā arī valsts un pašvaldību budžeta līdzekļiem;
    2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Apmācības īstenošanas izmaksas atbilst īstenotajai Apmācībai un nav attiecināmas uz kādu citu Aģentūras organizēto pasākumu.
23. Izglītības iestāde atmaksā Aģentūrai neatbilstoši Nosacījumiem izlietotos finanšu līdzekļus 10 darba dienu laikā no Nosacījumu 87. punktā minētā paziņojuma saņemšanas.

**4. Personas datu aizsardzība un konfidencialitāte**

1. Aģentūra un Izglītības iestāde, apņemas ievērot personu datu aizsardzības normatīvo aktu prasības, t.sk., Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), kā arī nodrošinās, ka personas datus:
   1. apstrādās likumīgi, godprātīgi un datu subjektiem pārredzamā veidā;
   2. apstrādās uzņemto saistību izpildei un personas datu apstrādi neveiks ar uzņemto saistību izpildi nesavietojamā veidā;
   3. precīzi un nepieciešamības gadījumā atjauninās;
   4. apstrādās veidā, kas pieļauj personu identifikāciju ne ilgāk kā nepieciešams uzņemto saistību izpildei;
   5. apstrādās tādā veidā, lai nodrošinātu normatīvajiem aktiem atbilstošu datu drošību, t.sk., aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
   6. e-pasta sūtījumos dokumentus, informatīvos un citus materiālus, kuros iekļauj informāciju par personu datiem, aizsargā ar vismaz deviņu zīmju paroli, izmantojot AES-256 algoritmu. Paroli dokumentu atkodēšanai paziņo atsevišķi, izmantojot citu saziņas veidu.
2. Aģentūra un Izglītības iestāde, apstrādājot saņemtos personas datus uzņemto saistību īstenošanai, ir pārzinis personas datu aizsardzības normatīvo aktu izpratnē.
3. Aģentūra un Izglītības iestāde ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
4. Aģentūra un Izglītības iestāde apņemas nenodot saņemtos personas datus trešajām personām bez tās puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem pusei ir pienākums izpaust saņemtos personas datus, tās pienākums par personas datu nodošanu informēt pusi, no kuras tā ir saņēmusi personas datus, ja vien to neaizliedz normatīvie akti.
5. Nosacījumu izpildei Aģentūra veic šādu datu apstrādi: klientam izsniedz Kuponu, ar kuru  klients iesniedz personas datus Izglītības iestādei (Kupona numurs, vārds, uzvārds, personas kods, kontaktinformācija – tālruņa numurs un e-pasts).
6. Aģentūra un Izglītības iestāde apņemas Nosacījumu izpildes laikā un pēc Nosacījumu termiņa beigām neizpaust trešajām personām nekādu Apmācības īstenošanas laikā iegūto personas datus saturošo informāciju. Minētais pienākums attiecas arī uz pušu darbiniekiem. puses nodrošina, ka tā darbinieki pirms Apmācības īstenošanas uzsākšanas paraksta attiecīgus saistību rakstus par šajos Nosacījumos noteikto konfidencialitātes prasību izpildi.
7. Izglītības iestāde jebkurā gadījumā nodrošina:
   1. aizsardzību pret fiziskās iedarbības radītu personas datu apdraudējumu;
   2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
   3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
8. Izglītības iestāde Nosacījumu izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar Izglītības iestādes kompetenci.
9. Izglītības iestāde bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
10. Izglītības iestāde apņemas Nosacījumu izpildes laikā atļaut Aģentūras pārstāvjiem veikt pārbaudes (tostarp klātienē Izglītības iestādes telpās), lai pārliecinātos par to, kā Izglītības iestāde nodrošina Nosacījumos noteikto saistību izpildi attiecībā uz personas datu aizsardzības jautājumiem.
11. Izglītības iestāde informē Aģentūru par visiem datu subjektu un trešo personu pieprasījumiem attiecībā Izglītības iestādes pārziņā esošo personas datu izsniegšanu.
12. Izglītības iestāde pēc pieprasījuma iesniedz Aģentūrai novērtējuma par ietekmi uz izglītojamo datu aizsardzību kopsavilkumu.
13. Pēc Aģentūras pieprasījuma Izglītības iestāde sniedz Aģentūrai visu informāciju par personas datu apstrādi un datu apstrādes līdzekļiem, ko Apmācības īstenošanas ietvaros veica vai izmantoja Izglītības iestāde.
14. Izglītības iestāde apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies Izglītības iestādes darbības vai bezdarbības rezultātā.

**5. Citi noteikumi**

1. Izglītības iestāde rakstiski informē Aģentūru par apstākļiem, kas var apdraudēt Apmācības procesu vai Nosacījumos noteikto Izglītības iestādes pienākumu izpildi:
   1. par mācību kartes derīguma termiņa izmaiņām, trīs darba dienu laikā iesniedzot Aģentūrā aktualizētu mācību karšu kopijas;
   2. vienas darba dienas laikā par mācību kartes darbības apturēšanu, apturēšanas iemesliem un termiņu;
   3. trīs darba dienu laikā par jebkurām izmaiņām Izglītības iestādes darbībā (par juridiskās adreses, bankas konta maiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, Izglītības iestādes likvidēšanu, komersanta saimnieciskās darbības apturēšanu vai pārtraukšanu, maksātnespējas procesa pasludināšanu, bankrota procedūras uzsākšanu).
2. Aģentūrai ir tiesības rakstveidā vai ar elektroniskā pasta starpniecību pieprasīt no Izglītības iestādes paskaidrojumus un jebkuru ar Apmācības īstenošanu saistīto dokumentāciju.
3. Izglītības iestādei aizliegts izmantot atsauces uz Aģentūru reklāmas un mārketinga materiālos bez iepriekšēja saskaņojuma ar Aģentūru.
4. Izglītības iestādei ir tiesības Apmācības īstenošanas laikā vienoties ar klientu par savstarpējās atbildības regulējumu, ja tas nav pretrunā Nosacījumiem.
5. Izglītības iestāde var rosināt izglītības iestāžu piedāvājumu sarakstā svītrot Apmācības īstenošanas vietas adreses vai papildināt ar jaunām Apmācības īstenošanas vietu adresēm, iesniedzot Aģentūrā attiecīgu mācību karti. Iesniegumu par Apmācības īstenošanas vietu papildināšanu vai maiņu Izglītības iestāde iesniedz Aģentūrā vismaz 15 darba dienas pirms vēlamās papildināšanas vai maiņas dienas. Ja konkrētu izglītības programmu nav iespējams īstenot Izglītības iestādes tehniskajā piedāvājumā noteiktajās adresēs, Aģentūrai ir tiesības izbeigt sadarbību ar Izglītības iestādi par konkrētu izglītības programmas īstenošanu konkrētā īstenošanas vietā.
6. Aģentūrai ir tiesības veikt grozījumus Nosacījumos, iepriekš par to rakstveidā paziņojot Izglītības iestādei.
7. Aģentūrai ir tiesības izslēgt Izglītības iestādi no izglītības iestāžu piedāvājumu saraksta, rakstveidā paziņojot par sadarbības izbeigšanu, šādos gadījumos:
   1. Aģentūrai apzināti sniegta nepatiesa informācija vai sadarbība noslēgta uz nepatiesas informācijas pamata;
   2. veicot pārbaudi Izglītības iestādē, pēdējo divpadsmit mēnešu laikā ir konstatēta atkārtota Nosacījumu pārkāpšana, t.sk.:
      1. netiek ievērotas normatīvajos aktos un Nosacījumos noteiktās prasības (atbilstošas materiālās bāzes neesamība, drošu un veselībai nekaitīgu mācību apstākļu nenodrošināšana, atbilstošas derīgas mācību kartes neesamība, izglītojamo nereģistrēšana CSDD normatīvajos aktos noteiktajā kārtībā, konstatēta Izglītības iestādes vai tā personāla Apmācības īstenošanai atbilstošās izglītības vai profesionālās pieredzes neesamība u.c.), kā rezultātā apdraudēta kvalitatīva mācību norise;
      2. netiek nodrošināta nodarbību apmeklējumu uzskaite atbilstoši Nosacījumos noteiktajam;
      3. netiek nodrošināta Apmācība atbilstoši Izglītības iestādes iesniegtajai informācijai par Apmācības īstenošanas vietu un laiku;
      4. Apmācība netiek īstenota valsts valodā;
   3. veicot atkārtotu pārbaudi Izglītības iestādē, ir konstatēts, ka iepriekš konstatētie pārkāpumi nav novērsti;
   4. ierosināts Izglītības iestādes maksātnespējas process;
   5. Izglītības iestāde neievēro Nosacījumos noteikto norēķinu kārtību, t.sk., noteikto dokumentu iesniegšanas termiņus;
   6. Izglītības iestāde neievēro klienta piemērotības noteikšanas, ieskaitīšanas un atskaitīšanas no izglītojamo skaita kārtību;
   7. Izglītības iestāde noteikusi klientam šajos Nosacījumos un MK noteikumos Nr. 75 noteiktajām izmaksām papildu maksu par dalību Apmācībā vai jebkādas citas finansiāla rakstura saistības;
   8. Izglītības iestāde, piedāvājot Apmācības pasākumus klientiem, īsteno negodīgu komercpraksi Negodīgas komercprakses aizlieguma likuma izpratnē;
   9. konstatēta Izglītības iestādes neatbilstība MK noteikumu Nr. 75 15.9. apakšpunktam.
8. Aģentūra ne retāk kā reizi gadā veic iepriekšējā sadarbības periodā īstenoto pasākumu kvalitātes izvērtējumu un ir tiesīga lemt par Izglītības iestādes piedāvājuma īstenot konkrētu izglītības programmu konkrētā Apmācības īstenošanas vietā svītrošanu no izglītības piedāvājumu saraksta, ja konstatēts, ka:transportlīdzekļu vadītāja kvalifikācijas iegūšanas eksāmenu CSDD pēdējā gada laikā sekmīgi nokārtojuši mazāk kā 60 procenti no Izglītības iestādē apmācīto personu skaita.
9. Ja Izglītības iestāde vai Izglītības iestādes piedāvājums, atbilstoši Nosacījumu 84. vai 85. punktā noteiktajam, ir svītrots no izglītības piedāvājumu saraksta, Izglītības iestāde atkārtoti pieteikties pasākumu īstenošanai var ne agrāk kā divus gadus pēc dienas, kad Izglītības iestāde vai Izglītības iestādes piedāvājums ir svītrots no izglītības piedāvājumu saraksta.
10. Gadījumos, ja konstatēto Izglītības iestādes pārkāpumu dēļ nav pieļaujama uzņemto saistību izpilde (jāpārtrauc uzsāktās Apmācības grupu mācību process), komisija rakstiski informē Izglītības iestādi par pienākumu atlīdzināt aģentūrai izdevumus, kas izlietoti klienta Apmācībai, kuru īstenošanā konstatēti būtiski Nosacījumu pārkāpumi. Ja Izglītības iestāde minētos Apmācības izdevumus neatlīdzina labprātīgi, aģentūrai attiecīgo summu ir tiesības piedzīt normatīvajos aktos noteiktajā kārtībā.
11. Aģentūrai ir tiesības apturēt Apmācības īstenošanu, ja:
    1. ierosināta plānošanas perioda prioritāšu un aktivitāšu pārskatīšana, un Aģentūrai var tikt samazināts vai atsaukts finansējums, kas plānots maksājumu saistību segšanai;
    2. sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Nosacījumos noteiktos pienākumus vai arī veic tos samazinātā apjomā.

Pretendenta pārstāvis/pilnvarotā persona apliecina, ka Apmācība tiks īstenota atbilstoši šiem Nosacījumiem: